Lav et referat af nedenstående tekst:

Tekst:
- Tusind tak allesammen. Kære, kære venner. Så kom vi i Folketinget. Sådan indledte Inger Støjberg sin tale til alle sine støtter på Christiansborg. Ordene falder ovenpå et hæsblæsende år. I december 2021 blev Inger Støjberg (DD) erklæret uværdig til at sidde i Folketinget. Den nuværende formand for og stifter af Danmarksdemokraterne var forinden blevet idømt 60 dages ubetinget fængsel for at have overtrådt loven bevidst med en instruks om at adskille asylpar uden undtagelser. Knap et år efter ser det ud til, at hun vender tilbage til Christiansborg med et brag. - Det er bedre end nogle af os kunne forvente. Jeg er selv rimeligt overrasket over det, sagde en overvældet Inger Støjberg, da hun stod på scenen foran Danmarksdemokraterne. Frarådet at starte parti Fra scenen fortalte Inger Støjberg, at hun fra flere sider blev frarådet at stifte det nye parti. - Folk sagde, at det bliver stemmespild, og de sagde: "I kommer næppe over spærregræsen." Men vi kom over spærregrænsen, lød det fra Støjberg, inden publikum i kor råbte "Inger, Inger, Inger". Fra scenen gentog Støjberg også, hvad partiet ønsker at kæmpe for. - Ligegyldigt hvordan det her ender, så bliver Danmarksdemokraterne et parti, der kommer til at søge indflydelse, og som kommer til at stå vagt om den stramme udlændingepolitik. Derudover bliver vi et parti, der kommer til at kæmpe for en bedre balance mellem by og land, sagde hun, inden hun takkede kandidater, frivillige, venner og familie for deres opbakning og indsats i løbet af valgkampen. - I aften skal vi nyde det, og vi skal have det rigtig sjovt, fordi arbejdet venter derude foran os. Det ser en kende broget ud generelt set, så lad os lige få valgresultatet i hus, sagde partilederen, som er opstillet i Nordjyllands Storkreds.

Referat:
Danmarksdemokraterne står til at få over af otte procent af stemmerne på landsplan.